Euroopan unionin ja Venäjän huippukokous Samarassa 2007

Euroopan unionin ja Venäjän huippukokous Samarassa 2007 järjestettiin 17.–18. toukokuuta. Saksan ja Yhdysvaltojen ulkoministerit matkustivat ennakkoon neuvottelemaan avoimista kysymyksistä. Euroopan unionin kannalta oleellisena tavoitteena oli Euroopan unionin ja Venäjän yhteistyösopimuksen uusiminen sekä osana Euroopan unionin tulliliiton yhteistä kauppapolitiikkaa Puolan lihanviennin salliminen jälleen Venäjälle. Puola oli ainoa Euroopan unionin 27 jäsenvaltioista, jonka lihaa ei saanut viedä Venäjälle. Venäjä oli esittänyt syyksi, ettei lihaa tarkasteta riittävästi ja että se voi olla tuotettu kolmansissa maissa Euroopan unionin ulkopuolella. Puola on vaatinut lihanviennin vapauttamista uhkaamalla estää Euroopan unionin neuvottelut Euroopan unionin ja Venäjän uudesta yhteistyösopimuksesta. Vladimir Putinin mukaan kysymys on Euroopan unionia ja sen sisäisiä ristiriitoja koskeva. Venäjä ei ollut kokouksessa valmis solmimaan uutta yhteistyösopimusta. Kokouksen aikana järjestettiin tiedotustilaisuus, jossa keskusteltiin mm. ihmisoikeuksista. Angela Merkelin mukaan on tärkeää, että ihmiset saavat osoittaa mieltä. Vladimir Putinin mukaan tässä ei ole ongelmaa, mikäli mielenosoittajat noudattavat lakia eivätkä häiritse muita ihmisiä. Merkelin mukaan kuitenkin joidenkin mahdollisuudessa osallistua mielenosoituksiin on ollut ongelmia. Putinin mukaan kyseessä ovat ennalta ehkäisevät toimet, joita myös Saksan poliisi on käyttänyt Hampurissa. Putinin mukaan lisäksi tapa, jolla Tallinnan mielenosoituksia hoidettiin siten, että yksi kuoli, eikä loukkaantuneelle annettu sairasapua, on rikos. Rikolliset pitää löytää ja rangaista. Asiaa ei voida pitää Euroopan unionin arvon mukaisena. Putin ei kuitenkaan kytkenyt tapausta Euroopan unionin ja Venäjän strategisten suhteiden kehitykseen. Toinen Venäjä järjesti kokouksen aikana mielenosoituksen. == EU:n ja Venäjän välisiä avoimia kysymyksiä == * Euroopan unionin ja Venäjän uusi yhteistyösopimus * Puolan lihanvienti Venäjälle * Kosovon itsenäisyys * Euroopan unionin energiantuonti Venäjältä == Kokouksen osallistujat == Euroopan unionin osallistujat: * Saksan liittokansleri Angela Merkel * Saksan ulkoasiainministeri Frank-Walter Steinmeier * Euroopan komission puheenjohtaja José Manuel Barroso * Euroopan unionin ulkosuhteiden ja naapuruussuhteiden komissaari Benita Ferrero-Waldner * Unionin ulkoasioiden ja turvallisuuspolitiikan korkea edustaja Javier Solana Venäjän osallistujat: * Venäjän presidentti Vladimir Putin * Venäjän ulkoministeri Sergei Lavrov ==Lähteet== * Volga: Eurooppalaisella rannalla - keskusteluissa Venäjän demokratiasta onnistui Venäjä antamaan Euroliitolle vastauksen, Vladimir Kuzmin - Волга: на европейском берегу - В дискуссиях о демократии Россия смогла дать Евросоюзу достойный ответ, Владимир Кузьмин, Rossijskaja gazeta 19.5.2007 * EU-Russia summit in danger of unravelling, Ian Taylor, Guardian 17.5.2007 * Euroopan unionin komissioulkosuhteet, EU-Russia Summit - Samara,18 May 2007 * Germany under fire for weak EU-Russia summit agenda, Andrew Rettman, Euobserver 14.5.2007 * Russia-EU PCA off Samara summit agenda - RIA Novosti, German FM, 14.5.2007 * EU/Russia: Summit Unlikely To Yield Much Radio Free Europe, 17.5.2007 * Merkel, Putin head to EU-Russia summit, Deutsche Welle 17.5.2007 * EU:n ja Venäjän suhteet huonossa jamassa, Yleisradio, 18.5.2007. Luokka:Euroopan unionin historia Luokka:Huippukokoukset Luokka:Venäjän federaation historia Luokka:2007